open-index/open-wikipedia-markdown huggingface dataset:
Kastelo de Halásztelek

La **Kastelo de Halásztelek** (konata ankaŭ pri la iama posedanto **Kastelo de Malonyai** [malonjai]) estas eklektika historia monumento en urbo Halásztelek.
eta|maldekstre|Kastelo de Halásztelek

## Historio 
Oni konstruis la teretaĝan kastelon en 1892. Dum la 2-a mondmilito bombo trafis la apudan alon de la kastelo, poste ĝi estis prirabita. Longe ĝi ne estis uzata, baldaŭ la kolĥozo kaj la proksima uzino profitis ĝin. Baldaŭ la nova posedanto estis la municipo, tamen la kastelo ruiniĝis, ĉar mankis kapitalo por la renoviĝo. En 2005 aŭstra-hungara entrepreno renovigis la kastelon, escepte kelkajn partojn ĝi rericevis la originan aspekton. Nun la kastelo estas luebla por aranĝaĵoj, konferencoj, edziĝfestoj, koncertoj.
eta|Aerfoto pri la kastelo

## Konstruaĵo 
La eklektika, sed ĉefe novbaroka kastelo situas sola en la jam preskaŭ tute malaperinta parko. La kastelo konsistas el la ĉefkonstruaĵo kaj antaŭ la fasado, sed flanke 2 apartaj aloj. La ĉefkonstruaĵo havas mansardon kaj kelojn. En la mansardo etendiĝas granda baloĉambro, en la kelo ĉambroj, en la teretaĝo diversaj ornamriĉaj ĉambroj.

## Parko 
En la restinta parko longe malaperis la fontano kun la arbustoj. En proksimeco de la kastelo restis arboj, sed en la ceteraj partoj jam loĝkvartalo etendiĝas.

## Fontoj 
* oficiala paĝo 
* hungare kun fotoserio 
* hungare kun fotoj
eta|maldekstre|Enirejo de la kastelo

Halásztelek
Kategorio:Halásztelek
Tamburao

La **Tanburaoj** estas multaj kordinstrumentoj, nome speco de gitaroj, de Azio kaj Orienta Eŭropo, ne konfuzenda kun la tamburo.

## En Turkio 
dekstra|eta|Turka tamburao.

La **Turka Tamburao** () havas ses aŭ naŭ ŝtalajn kordojn en tri kordoĥoroj.

La **Jajlia Tamburao** aŭ **Arĉa Tamburao** () estas simila turka arĉinstrumento.

## En Irano 
La **Irana Tamburao** aŭ **Kurda Tamburao** aŭ **Temburo** ( estas Kurda kordinstrumento de Irano.

## En Makedonio 
dekstra|eta|Makedonia Tamburao.
La **Makedonia Tamburao** estas kordinstrumento de Makedonio.

Ĝi havas kvar ŝtalajn kordojn en du kordoĥoroj. La tonoj estas D D, A A. 

## En Bulgario 
dekstra|eta|Bulgaria Tamburao.
La **Bulgaria Tamburao** () estas kordinstrumento de Bulgario.

Ĝi havas ok ŝtalajn kordojn en kvar kordoĥoroj. La tonoj estas D3 D3, G3 G3, B3 B3, E4 E4. 

## En Grekio 
La **Grekia Tamburao** aŭ **Taburaso** () estas kordinstrumento de Grekio, simila al turka baglamo.

## En Barato 
maldekstra|eta|Du barataj tamburaoj.

La **Barata Tamburao** aŭ **Tanpuro** () havas kvar ŝtalajn kordojn. Ĝin ludas nur viro.

## La familio de Tamburicoj 
dekstra|eta|Unua Tamburico.

La **Tamburicoj** estas familio de multaj kordinstromentoj de Hungario, Kroatio, Serbio, Aŭstrio kaj Bosnio-Hercegovino.

La **Unua Tamburico** () estas la plej malgranda. Ĝi havas kvin aŭ ses ŝtalajn kordojn en kvar kordoĥoroj. La tonoj estas E3, A3, D4, G4 G4 aŭ E3, A3, D4 D4, G4 G4 aŭ B3, E4, A4, D4 D4.

La **Dua Tamburico** () havas kvin ŝtalajn kordojn en kvar kordoĥoroj. La tonoj estas E2, A2, D3, G3 G3 aŭ E2, A2, D3 D3, G3 G3 aŭ B2, E3, A3, D3 D3.

La **Tria Tamburico** () havas kvin ŝtalajn kordojn en kvar kordoĥoroj. La tonoj estas D3, F#3, A3, D4 D4 aŭ G3, B3, D4, G4 G4.

La **Kvara Tamburico** () havas kvar ŝtalajn kordojn en kvar kordoĥoroj. La tonoj estas E2, A2, D3, G3.

La **Basa Tamburico** () havas kvar ŝtalajn kordojn en kvar kordoĥoroj. La tonoj estas E2, A2, D3, G3. 

## En Mezoriento 
La **Araba Tamburao** aŭ **Tanburao** () estas mezorienta kaj orientafrika liro. 

## Referencoj 
Kategorio:Kordinstrumentoj
Uragano Betsy (1956)

**Uragano Betsy** estis la tria nomita ŝtormo kaj dua uragano de la uragana sezono en 1956. Ĝi disvolviĝis oriente de Malgrandaj Antiloj. Ĝi trafis Gvadelupon kaj poste venis en Portorikon, kie ĝi moviĝis tra la lando. Post tuŝi Bahamojn, kiel ŝtormo pluiris norden ĝis solviĝi ĉe Novlando.

## Eksteraj ligiloj 
Betsy
Kategorio:Katastrofoj en 1956
Uragano Epsilon

**Uragano Epsilon** estis la 27-a nomita ŝtormo kaj dek kvina uragano de la uragana sezono en 2005. Ĝi formiĝis oriente de Bermudo. Ĝi apenaŭ tuŝis teron.

## Eksteraj ligiloj 
Epsilon
Kategorio:Katastrofoj en 2005
Tropika Ŝtormo Alpha

**Tropika Ŝtormo Alpha** estis la 23-a nomita ŝtormo de la uragana sezono en 2005. Kiam oni uzis 21 nomojn el la listo A–W, Alpha estis la unua tropika ŝtormo kiu ricevis nomon el la Greka alfabeto. Ĝi trapasis ĉefe la insulon Hispaniolo.

## Eksteraj ligiloj 
Kategorio:Katastrofoj en 2005
Tomita Isao

**TOMITA Isao** ( **冨田 勲**, naskiĝinta  – mortinta ) - ofte simple nomata **Tomita**, estis japana komponisto, rigardata kiel unu el la pioniroj de elektronika muziko kaj spacmuziko, kaj kiel unu el la plej famaj kreantoj de aranĝaĵoj por la analoga sintezilo. Krom sia kreado de realigaĵoj el sinsekvaj notaroj, Tomita amplekse utiligis la sonfasonajn kapablojn de sia instrumento, uzante sintezilojn por krei novajn sonojn por akompani kaj plibonigi siajn elektronikajn paŭsaĵojn pri akustikaj instrumentoj. kaj trenco. Multaj el liaj albumoj estas elektronikaj versioj kaj adaptoj de famaj pecoj de klasika muziko. Tomita estis nomumita por kvar premioj Grammy pro sia albumo *Snowflakes Are Dancing* (1974), bazita sur la "tonpentraĵoj" de Claude Debussy.

## Eksteraj ligiloj 
* isaotomita.net  (oficiala retejo)
* [Verkoj aŭskulteblaj ĉe YouTube(https://eo.wikipedia.org/wiki/YouTube)]

## Fontoj 
Bazita sur la angla kaj japana Vikipedioj.

Kategorio:Japanaj komponistoj
Kategorio:Elektronika muziko
Tropika Ŝtormo Gamma

**Tropika Ŝtormo Gamma** estis la 25-a nomita ŝtormo de la uragana sezono en 2005. Ĝi trapasis la Alventajn Insulojn al Karibio. Tie ĝi okazigis fortajn damaĝajn pluvegojn en Trinidado kaj Sankta Vincento kaj Grenadinoj. Post replifortiĝo ĝi venis al Honduro, kie ĝi okazigis pluvegojn kiuj siavice terglitojn kaj mortojn.

## Eksteraj ligiloj 
Kategorio:Katastrofoj en 2005
Tropika Ŝtormo Delta

**Tropika Ŝtormo Delta** estis la 26-a nomita ŝtormo de la uragana sezono en 2005. Ĝi originiĝis en Centra Atlantiko kaj poste trafis la Kanariajn Insulojn kaj poste Marokon kaj aliajn areojn de Nordafriko. Ĝi estis eksterordinara ŝtormo kiu iĝis ekstertropika kaj sekvis malkutiman itineron.

## Eksteraj ligiloj 
Kategorio:Katastrofoj en 2005
Uragano Beta

**Uragano Beta** estis la 24-a nomita ŝtormo kaj dek kvara uragano de la uragana sezono en 2005. Ĝi tuŝis sudokcidenton de la Kariba Maro. Ĉefaj damaĝoj okazis en Centrameriko kaj ĉefe en Nikaragvo.

## Eksteraj ligiloj 
Beta
Kategorio:Katastrofoj en 2005
Tropika Ŝtormo Zeta

**Tropika Ŝtormo Zeta** estis la 28-a nomita ŝtormo de la uragana sezono en 2005. Ĝuste formita je la fino de la jaro, ĝi disvolviĝis absolute ekster la uragana sezono kaj kiam ĝi estis oficiale deklarita finita. Nur alia uragano kondutis simile nome la Uragano Alice en 1954–55. Ĝi plifortiĝis ĉefe ĉe Centra Atlantiko kaj apenaŭ okazigis damaĝojn ĉar ĝi ne tuŝis teron.

## Eksteraj ligiloj 
Kategorio:Katastrofoj en 2005
Kategorio:Katastrofoj en 2006
Uragano Emily (2005)

**Uragano Emily** estis la kvina nomita ŝtormo kaj tria uragano de la uragana sezono en 2005. Tiu ŝtormo formiĝis la 10an de julio 2005, en centra Atlantika Oceano antaŭ pasi tra la Alventaj Insuloj (sudoriente de Karibio) la 14an de julio. Poste ĝi iris nordokcidenten atingante kategorion 5 ĝis tuŝi Jukatanon kiel kategorio 4. Poste ĝi iris al Golfo de Meksiko, sed revenis kontinenten al Tamaulipas.

## Eksteraj ligiloj 
Emily
Kategorio:Katastrofoj en 2005
Uragano Irene (2005)

**Uragano Irene** estis la naŭa nomita ŝtormo kaj kvara uragano de la uragana sezono en 2005. Tiu ŝtormo formiĝis ĉe Kaboverdeo la 4an de Aŭgusto kaj trapasis la Atlantikon, turnante norden ĉirkaŭ Bermudo antaŭ esti sorbita de ekstertropika ciklono situante sudoriente de Novtero. Irene daŭris dum 14 tagoj kiel tropika sistemo, la plej longa daŭro de ajna ŝtormo de la sezono de 2005.

## Eksteraj ligiloj 
Irene
Kategorio:Katastrofoj en 2005
Riĉo

**Riĉo** estas la abundo de valoraj resursoj, rimedoj aŭ valoraj materiaj posedoj. Individuo, familio, komunumo, regiono aŭ lando kiu posedas abundon de tiaj havaĵoj aŭ resursojn al la avantaĝo de la ĝenerala bono estas konataj kiel riĉaj.

La moderna koncepto de riĉo estas de grava signifo en ĉiuj fakoj de ekonomiko, kaj klare por la kreskekonomiko kaj evoluekonomiko, kvankam la signifo de riĉo estas kuntekst-dependa. Je plej ekstreme ĝenerala nivelo, ekonomikistoj povas difini riĉaĵon kiel "io ajn de valoro", kio kaptas kaj la subjektivan naturon de la ideo kaj la ideon ke ĝi ne estas fiksa aŭ senmova koncepto. Diversaj difinoj kaj konceptoj de *riĉaĵo* estis asertitaj fare de diversaj individuoj kaj en malsamaj kuntekstoj. Difini la koncepton *riĉo* povas esti normiga procezo kun diversaj etikaj implicoj, ĉar ofte riĉomaksimumigo estas vidita kiel celo aŭ supozeble estas normiga principo propra.

Difino fare de Unuiĝintaj Nacioj de inkluziva riĉo estas mona kvanto kiu inkludas la sumon de naturaj, homaj kaj fizikaj aktivaĵoj. Natura kapitalo inkludas teron, arbarojn, fosiliajn brulaĵojn, kaj mineralojn. Homa kapitalo estas la eduko kaj kapabloj de la loĝantaro kaj ĉefe de la laborfoto. Fizika (aŭ "produktita") kapitalo inkludas tiajn aĵojn kiel maŝinaro, konstruaĵoj, kaj infrastrukturo. Kataro estas la plej riĉa lando en la mondo pokape.

Malriĉeco estas manko de aĵoj, kiuj difinas vivkvaliton, inkluzive de manĝaĵoj, vestaĵoj, ŝirmejo, kaj sekura trinkebla akvo, sed ankaŭ netuŝeblaĵoj, kiel la oportuneco lerni kaj ĝui la respekton de samcivitanoj. Daŭraj debatoj pri kaŭzoj, efikoj, kaj malriĉec-mezurmetodoj rekte influas la planon kaj aplikon de malriĉec-reduktaj programoj, kaj tial gravas al internacia evoluigo kaj publika administracio. Evidente riĉo kaj malriĉo estas samo, depende de la nivelo kaj la kvanto, nome la kriterio pri kio kaj kiom estas taŭga aŭ sufiĉa.

## Vidu ankaŭ 
* Ekonomiko
* Korno de abundeco
* Malneta enlanda feliĉo
* Malneta enlanda produkto
* Malriĉeco
* Malsanoj de bonfarto
* Posedo
* Posedrajto

## Notoj
Uragano Cindy (2005)

**Uragano Cindy** estis la tria nomita ŝtormo kaj unua uragano de la uragana sezono en 2005. Ĝi iĝis uragano en la Golfo de Meksiko, oriente de Jukatano, kaj poste tuŝis Luizianon. Ĝi kaŭzis fortajn pluvegojn en Luiziano, Misisipio, Alabamo kaj Marilando, en Usono.

## Eksteraj ligiloj 
Cindy
Kategorio:Katastrofoj en 2005
Uragano Dennis

**Uragano Dennis** estis la kvara nomita ŝtormo kaj dua uragano de la uragana sezono en 2005.

Dennis frapis Kubon dufoje kiel uragano de kategorio 4 laŭ la skalo Saffir-Simpson, kaj venis kontinenten ĉe la Florida Patotenilo en Usono kiel ŝtormo de kategorio 3 malpli ol unu jaron post la Uragano Ivan. Dennis mortigis 88 personojn — 76 rekte kaj 13 nerekte — en Usono kaj Karibio kaj okazigis 2.23 mil milionoj da usonaj dolaroj (de 2005) en damaĝoj en Usono, kaj proksimume saman kvanton de damaĝo en Karibio, ĉefe en Kubo.

## Eksteraj ligiloj 
Dennis
Kategorio:Katastrofoj en 2005
Uragano Maria (2005)

**Uragano Maria** estis la dek tria nomita ŝtormo kaj sesa uragano de la uragana sezono en 2005. Ĝi formiĝis en centra Atlantiko la 1an de septembro kaj turnis nordokcidenten, plifortigiĝante dum movo al pli varmaj akvoj. Tiu ŝtormo atingis sian pinton de forto la 5an de septembro oriente de Bermudo kaj laŭgrade malfortiĝis antaŭ iĝi ekstertropika la 10an de septembro. Ĝi ne tuŝis teron kiel tropika sistemo, sed ĝi portis tropikajn ŝtorm-fortajn ventojn al Islando kiel ekstertropika ciklono kaj produktis tre fortajn pluvojn kaj tri mortojn en Norvegio.

Maria
Kategorio:Katastrofoj en 2005
Uragano Ophelia (2005)

**Uragano Ophelia** estis la dek kvina nomita ŝtormo kaj oka uragano de la uragana sezono en 2005. Ĝi estis tre vagema kaj tre malrapide moviĝanta ĉe la Orienta marbordo de Usono, alternante kelkajn fojojn inter tropika ŝtormo kaj uragano. Ĝi kaŭzis damaĝojn kaj stranderozion laŭlonge de la usona marbordo el Florido al Norda Karolino. 

## Eksteraj ligiloj 
Ophelia
Kategorio:Katastrofoj en 2005
Uragano Philippe (2005)

**Uragano Philippe** estis la 16-a nomita ŝtormo kaj naŭa uragano de la uragana sezono en 2005. Ĝi formiĝis oriente de la Malgrandaj Antiloj la 17an de Septembro kaj moviĝis norden plifortiĝante. Philippe iĝis uragano la 18an de Septembro kaj restis tio dum du tagoj antaŭ esti kaptita de vento el netropika sistemo ĉirkaŭ la 20an de Septembro kio malfortigis Philippe en tropika ŝtormo. 

## Eksteraj ligiloj 
Philippe
Kategorio:Katastrofoj en 2005
Uragano Stan

**Uragano Stan** estis la 18-a nomita ŝtormo kaj dekunua uragano de la uragana sezono en 2005. Stan formiĝis el tropika ondo la 1an de Oktobro post moviĝi en okcidenton de la Kariba Maro. La depresio malrapide intensiĝis, kaj atingis intensecon de tropika ŝtormo la venontan tagon, antaŭ veni sur teron en Jukatano. Trapasinta ĝin, la tropika ŝtormo malfortiĝuis, sed kapablis reintensiĝi post eniri en la the Golfo de Kampeĉe. Sub favoraj kondiĉoj por tropika disvolviĝo, Stan atingis uraganan forton la 4an de Oktobro, kaj poste atingis pintan intensecon kun ventoj de 130 km/h.

## Eksteraj ligiloj 
Stan
Kategorio:Katastrofoj en 2005
Felix Magath

**Wolfgang** **Felix Magath** (26 - a julio 1953 en Aschaffenburg) estas germana trejnisto de futbalo kaj iama futbalisto. Li gajnis kiel futbalisto 3 pokalojn de Bundesliga kaj unu pokalon de la Ligo de Ĉampionoj de UEFA kun la Hamburger Sportverein. Li ludis por la germana teamo de 1977 al julio 1986. Ekde 1992 li estas trejnisto. De 1992 al 1993 li estas ludanto-trejnisto por la FC Bremerhaven von 1899 e. V. Felix Magath gajgnis kun la FC Bayern München 2 pokalojn de Bundesliga kaj 2 germanajn pokalojn de la Germana Futbal-Asocio (en 2006/2007 kaj 2007/2008). Post tio li gajgnis kun la VFL Wolfsburg en 2009 la pokalon de Bundesliga.

## Kariero 
**Kiel futbalisto**
# Viktoria Aschaffenburg / 1972–1974
# 1.FC Saarbrücken / 1974-1976
# Hamburger Sportverein / 1976-1986
eta|Wolfgang felix Magath en 2008
**Kiel direktisto**
# Hamburger Sportverein / 1-a Junio 1986 - 30-a Junio 1988
# 1.FC Saarbrücken / 3-a Novembro 1989 - 3-a Junio 1990
# FC Bayer 05 Uerdingen / 1-a Julio 1990 - 15-a Januaro 1992
# VFB Stuttgart / 20-a Decembro 2002 - 30-a Junio 2004
# VFL Wolfsburg / 15-a Junio 2007 - 30-a Junio 2009
# Schalke 04 / 1-a Julio 2009 - 16-a Marto 2011
# VFL Wolsburg / 18-a Marto 2011 - 25-a Oktobro 2012
**Kiel trejnisto**
# Hamburger Sportverein / 1995–1997
# 1. FC Nürnberg / 1997-1998
# Werder Bremen / 1998-1999
# Eintracht Frankfurt / 1999-2001
# VFB Stuttgart / 2001-2004
# FC Bayern München / 2004-2007
# VFL Wolfsburg / 2007-2009
# FC Schalke 04 / 2009-2011
# VFL Wolfsburg / 2011-2012
# FC Fulham / 2014-2015

## Engaĝiĝo 
Li apogis la germanan fondaĵon "Ein Herz für Kinder" (Koro por infanoj) kaj la fondaĵon Peter Maffay

Kategorio:Germanaj futbalistoj
Kategorio:Trejnistoj de futbalo
Uragano Vince

**Uragano Vince** estis la 21-a nomita ŝtormo kaj dek dua uragano de la uragana sezono en 2005.

Vince disvolviĝis el ekstertropika sistemo la 8an de Oktobro, iĝante subtropika ŝtormo sudoriente de Azoroj. La *National Hurricane Center* (NHC) oficiale ne nomigis la ŝtormon ĝis la venonta tago, tuj antaŭ Vince iĝis uragano. Tiu ŝtormo malfortiĝis mare kaj venis sur tero en la Iberia Duoninsulo kiel tropika depresio la 11an de Oktobro. Vince estis la unua tropika sistemo kiu faris tion ekde la hispana uragano de 1842. Ĝi dissolviĝis super Hispanion, alportante multan necesan pluvon al la regiono, kaj ties restaĵoj pasis al la Mediteranea Maro.

## Eksteraj ligiloj 
Vince
Kategorio:Katastrofoj en 2005
Hérault (rivero)

**Hérault** (jen france, okcitane *Erau*, pli frue latine *Arauris*) estas rivero en suda Francio, kiu donis sian nomon al la samnoma franca departemento Hérault. Ĝi fontas en la suda parto de la Centra Masivo, en montaro nomata Cevenoj (konkrete en la areo de la komunumo Val-d'Aigoual), kaj post vojo de 148 kilometroj enfluas la Mediteranean Maron. Aparte konata inter akvoturistoj estas la pejzaĝe impona kanjono de Hérault.

[maldekstra|eta|la [kanjono de Hérault]]

Kategorio:Riveroj en Francio
Ronda kluzo de Agde

La **ronda kluzo de Agde** () estas kluzo de la Sudfranca Kanalo proksime de la urbo Agde. Ĝi konstruiĝis en 1676 kaj estas la sola ronda kluzo kun konekto al pli ol du kanaloj funkcianta en Francio. Krom la du konektiĝoj de la Sudfranca Kanalo, tria konektiĝo estas kanalo gvidanta al la fina parto de la rivero Hérault, mallonge antaŭ ties enfluon en la Mediteranean Maron, kiu do provizas rapidan vojon de ŝipoj el la Sudfranca Kanalo al la maro. La kluza baseno, kiel indikas la nomo, estas ronda kaj iom aspektas kvazaŭ tre granda kaldrono.

Origine la kluza baseno el vulkana ŝtono konstruiĝis je diametro de 29,2 metroj kaj profundo de 5,2 metroj. En 1978 tri kvaronoj de la baseno plivastiĝis ĝis diametro de 38,5 metroj, tiel ke fakte la konstruaĵo ne plu ekzakte "rondas". Sed ĉar la plivastigita parto simple estas tri kvaronoj de pli vasta cirklo, tamen la origine "ronda impreso" de la kluzo tamen ankoraŭ bone rekoneblas.

## Referencoj 
maldekstra|eta|

Kategorio:Kluzoj en Francio
Tropika Ŝtormo Tammy

**Tropika Ŝtormo Tammy** estis la dudeka nomita ŝtormo de la uragana sezono en 2005.

Ĝi formiĝis el netropika sistemo ĉe la marbordo de Florido la 5an de oktobro. Poste ĝi moviĝis norden antaŭ veni alteren tiun saman tagon. Tiu tropika ŝtormo rapide malfortiĝis kiam ĝi venis surteren kaj disiĝis la venontan tagon. Ties restanta cirkulado moviĝis suden al la Golfo de Meksiko, dum la malsekeco estis sorbita de alnordoriente moviĝanta malvarma fronto. 

## Eksteraj ligiloj 
Kategorio:Katastrofoj en 2005
Tropika Ŝtormo Jose (2005)

**Tropika Ŝtormo Jose** estis la deka nomita ŝtormo de la uragana sezono en 2005.

Ĝi formiĝis en la Golfo de Kampeĉe la 22an de Aŭgusto kaj venis superteren en la Meksika ŝtato de Veracruz la venontan tagon. Ĝi retenis tropikajn karakterojn dum malpli ol unu tago antaŭ disiĝi, sed ankoraŭ portis pluvegojn al la regiono. Koto-glitoj kaŭzitaj de la pluvego mortigis ok personojn, ses el tiuj rekte, kaj kaŭzis 45 milionojn da  (de 2005) en damaĝoj.

## Eksteraj ligiloj 
Kategorio:Katastrofoj en 2005
Tropika Ŝtormo Gert (2005)

**Tropika Ŝtormo Gert** estis la sepa nomita ŝtormo de la uragana sezono en 2005. Ĝi formiĝis en Julio en la Golfo de Kampeĉe. Ĝi trapasis Honduron kaj Jukatanon.

Gert frapis en proksimume la sama areo kiel la ‎‎Uragano Emily ĝuste nur kvar tagojn antaŭe, kio okazigis timon pro inundoj kaj terglitoj en jam saturitaj teroj. Sekve 1,000 personoj estis elhejmigitaj el malaltaj loĝejoj kaj negocejoj ĉe la urboj Naranjos Amatlán kaj Tamiahua.

## Eksteraj ligiloj 
Kategorio:Katastrofoj en 2005
Tropika Ŝtormo Bret (2005)

**Tropika Ŝtormo Bret** estis la dua nomita ŝtormo de la uragana sezono en 2005. Ĝi venis surteren ĉe la meksika ŝtato Veracruz, kiel unua el kvar dum tiu sezono. Ĝi estis formiĝinta en la Golfo de Kampeĉe. 

## Eksteraj ligiloj 
Kategorio:Katastrofoj en 2005
Tropika Ŝtormo Franklin (2005)

**Tropika Ŝtormo Franklin** estis la sesa nomita ŝtormo de la uragana sezono en 2005.

Tiu ŝtormo formiĝis super Bahamoj la 21an de julio kaj poste moviĝis norden vagece, alproksimiĝante al Bermudo la 26an de julio. Franklin finfine iĝis ekstertropika ĉe Novtero la 30an de julio, antaŭ esti absorbita de pli granda sistemo. Ĝi ne okazigis multajn damaĝojn.

## Eksteraj ligiloj 
Kategorio:Katastrofoj en 2005
Uragano Erika (1997)

**Uragano Erika** estis la kvina nomita ŝtormo kaj tria uragano de la uragana sezono en 1997. Ĝi estis ege longdaŭra ĉar pluis dum pli ol du semajnoj. Ĝi formiĝis en Centra Atlantiko, venis al Karibio kaj poste turniĝis nordorienten al Norda Atlantiko. Ĝi estis la plej forta uragano de la sezono.

## Vidu ankaŭ
* Tropika Ŝtormo Erika

## Eksteraj ligiloj 
Kategorio:Katastrofoj en 1997
Erika
Dieter Hecking

**Dieter Hecking** (naskiĝis la 12-an de septembro 1964 en Castrop-Rauxel) estas germana trejnisto kiu laboris por la VfL Wolfsburg ekde 2013. Li antaŭe ludis futbalon por Hannover 96 kaj por Eintracht Braunschweig. Li gajnis la DFB-pokalo kaj la DFL-Superpokalo kun la VFL.dekstra|eta|200px|Dieter Hecking en 2010.

Kategorio:Germanaj futbalistoj
Kategorio:Trejnistoj
Tropika Ŝtormo Arlene (2005)

**Tropika Ŝtormo Arlene** estis la unua nomita ŝtormo de la uragana sezono en 2005.

Ĝi formiĝis ĉe Honduro la 8an de junio kaj moviĝis norden. Ĝi trapasis okcidentan Kubon la 10an de junio kaj plifortiĝis antaŭ veni kun uragana forto ĉe la Florida Patotenilo la venontan tagon. Tiu ŝtormo malfortiĝis dum ĝi pluis norden laŭ Usono, kaj iĝis ekstertropika la 13an de junio. Arlene kaŭzis unu morton kaj malmultan damaĝon.

## Eksteraj ligiloj 
Kategorio:Katastrofoj en 2005
Uragano Nate (2005)

**Uragano Nate** [NEJT] estis la dek kvara nomita ŝtormo kaj sepa uragano de la uragana sezono en 2005. Ĝi minacis Bermudon sed restis mare dum la komenco de Septembro. Tamen restaĵoj atingis Skotlandon kaj Norvegion, kie ankoraŭ okazigis mortojn kaj damaĝojn. 

## Eksteraj ligiloj 
Nate
Kategorio:Katastrofoj en 2005
(22404) 1995 ME4

**(22404) 1995 ME4** estas troja asteroido de Jupitero, orbitanta proksime de la punkto de Lagrange L4 de la sistemo Suno-Jupitero, en la tiel nomata "Greka Tendaro".

## Malkovro 
Ĝi estis malkovrita la  en la kadro de la projekto *Spacewatch*, elde la Nacia Observatorio de Kitt Peak, proksime de Tucson (Arizono, Usono).

## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Spacewatch
Kategorio:Astronomiaj objektoj malkovritaj en 1995
Uragano Edith (1971)

**Uragano Edith** estis la sesa nomita ŝtormo kaj tria uragano de la uragana sezono en 1971. Ĝi disvolviĝis el tropika ondo la 5an de Septembro kaj rapide plifortiĝis al uragano en la Kariba Maro. Edith rapide intensiĝis la 9an de Septembro kaj venis al tero ĉe Kabo Gracias a Dios kiel uragano de 5a kategorio laŭ la skalo Saffir-Simpson.

## Eksteraj ligiloj 
Edith
Kategorio:Katastrofoj en 1971
Uragano Ethel (1960)

**Uragano Ethel** estis la sesa nomita ŝtormo kaj kvara uragano de la uragana sezono en 1960.

Ethel disvolviĝis en la Golfo de Meksiko la 14an de Septembro. Post iĝi tropika ŝtormo, Ethel rapide intensiĝis kaj iĝis uragano ses horojn poste. Frue la 15an de Septembro, la ŝtormo atingis uraganan intensecon kiam ĝi iĝis de kategorio 3 laŭ la skalo Saffir–Simpson. La 15an, Ethel intensiĝis ĝis sia pinto de kategorio 5. Tamen, tuj poste, Ethel rapide malfortiĝis al kategorio 1 atingante orientan Luizianon. Poste saman tagon, Ethel malfortiĝis al tropika ŝtormo. Fire la venontan tagon, Ethel tuŝis teron en Pascagoula, Misisipio. La ŝtormo laŭgrade malfortiĝis internen, antaŭ finfine disiĝi ĉe suda Kentukio la 17an de Septembro.

## Eksteraj ligiloj 
Ethel
Kategorio:Katastrofoj en 1960
Uragano Camille

**Uragano Camille** [kaMIL] estis la tria nomita ŝtormo kaj dua uragano de la uragana sezono en 1969. Tiu uragano ebenigis preskaŭ ĉion laŭlonge de la marbordo de la usona ŝtato Misisipio, kaj kaŭzis aldonajn inundojn kaj mortojn interne dum trapasado de la Apalaĉaj Montoj en Virginio. Totale, Camille mortigis 259 personojn kaj kaŭzis 1.42 mil milionojn da usonaj dolaroj (1969 USD, $9.16 mil milionojn 2016 USD) en damaĝoj.

## Eksteraj ligiloj 
Camille
Kategorio:Katastrofoj en 1969
Uragano Felix

**Uragano Felix** estis la sesa nomita ŝtormo kaj dua uragano de la uragana sezono en 2007.

Felix formiĝis el tropika ondo la 31an de Aŭgusto, kaj pasis tra la sudo de la Alventaj Insuloj. La 4an de Septembro, Felix venis al tero ĝuste sude de la limo inter Nikaragvo kaj Honduro, ĉe la regiono |Miskita Marbordo, kiel uragano de 5a kategorio kun ventoj de 260 km/h. Ĝi frapis Nikaragvon la saman tagon kiam Uragano Henriette frapis la Kalifornian Duoninsulon en la orienta Pacifika Oceano, kio markis la duan registritan okazaĵon ke nordatlantika uragano kaj pacifika uragano venis al tero la saman tagon; la antaŭa okazaĵo okazis la 23an de Aŭgusto, 1992, kiam la Uragano Andrew frapis ĉe Bahamo la saman tagon ke Uragano Lester frapis la meksikan Kalifornian Duoninsulon. Almenaŭ 133 mortoj estis atribuitaj al Felix. 

## Eksteraj ligiloj 
Felix
Kategorio:Katastrofoj en 2007
Uragano Isis (1998)

**Uragano Isis** estis la naŭa nomita ŝtormo kaj sesa uragano de la uragana sezono en 1998.

Isis disvolviĝis la 1an de septembro el interagado inter tropika ondo kaj granda surfaca cirkulado sudokcidente de Meksiko. Ĝi moviĝis norden, kaj frapis la plej sudorientan parton de la Kalifornia Duoninsulo antaŭ atingi uraganan statuson en la Golfo de Kalifornio. Isis venis surtere ĉe Topolobampo en la meksika ŝtato Sinaloa la 3an de Septembro, kaj rapide perdis sian malaltnivelan cirkuladon. La restoj pluis dum kelkaj tagoj antaŭ disiĝi en la usona ŝtato Idaho.

## Eksteraj ligiloj 
Isis
Kategorio:Katastrofoj en 1998
Uragano Gilbert

**Uragano Gilbert** estis la sepa nomita ŝtormo kaj tria uragano de la uragana sezono en 1988.

Ĝi estis la plej intensa uragano iam observita en la Atlantika baseno, ĝis la Uragano Wilma surpasis ĝin dum 2005. Gilbert estis ankaŭ unu el la plej grandaj tropikaj ciklonoj iam observitaj en la Atlantika baseno. Je sia pinto, la ventoj de forto de tropika ŝtormo estis de 925 km de diametro. Aldone, Gilbert estis la plej intensa tropika ciklono en registrita historio kiu frapis Meksikon.

## Eksteraj ligiloj 
Gilbert
Kategorio:Katastrofoj en 1988
Uragano Dolores (1974)

**Uragano Dolores** estis la kvara nomita ŝtormo kaj dua uragano de la uragana sezono en 1974. Kun pintaj ventoj de 130 km/h, la ŝtormo venis al tero ĉe Acapulco. Surtere, Dolores rapide disiĝis kaj estis lastfoje notita la 17an de junio.

## Eksteraj ligiloj 
Dolores
Kategorio:Katastrofoj en 1974
Uragano Bonnie (1998)

**Uragano Bonnie** estis la dua nomita ŝtormo kaj unua uragano de la uragana sezono en 1998.

Timante fortan uraganan frapon, la marbordaj loĝantaroj el Florido al Virginio plenumis etendajn preparojn antaŭ la alveno de la ŝtormo. Aldone al la kutimaj kontraŭuraganaj avertoj, ĉirkaŭ 950,000 personoj estis elhejmigitaj el la Karolinoj, kaj la militistaro elhejmigis kaj relokigis centojn da aviadiloj kaj ŝipoj el la antaŭvidita vojo de la ŝtormo. 

## Eksteraj ligiloj 
Bonnie
Kategorio:Katastrofoj en 1998
Mihály Székely (inĝeniero)

**Mihály Székely** [mihAj sEkej], laŭ hungarlingve kutima nomordo **Székely Mihály** estis hungara inĝeniero, piloto. Lia origina familia nomo estis **Szmka** [smka].

Mihály Székely http://mek.oszk.hu/00300/00355/html/ABC14240/14742.htm naskiĝis la  en Szarvas. Li mortis la  en Budapeŝto.

## Biografio 
Mihály Székely akiris diplomon en Reĝa Teknika Universitato palatino József. En 1910 lia flugmaŝino ricevis premion en internacia flugokonkurso apud Budapeŝto. En la sekva jaro li studvojaĝis al Francio helpe de stipendio. Hejmenveninta li ekzamenis kiel piloto, poste li havis pilotan postenon en Aŭstrio. Estis li la unua, kiu flugis inter Vieno-Budapeŝto-Vieno kaj estis li, kiu portis pasaĝeron en la lando. En 1913 dum flugado li frakasiĝis, poste li neniam flugis. Dum la 1-a mondmilito li instruis la pilotojn, poste li havis inĝenieran postenon en fabriko en Hungario, kie li okupiĝis pri aŭtoj. En la malfruaj 1950-aj jaroj li laboris en instituto pri veturiloj, fine li pensiuliĝis. Li ofte kontribuis en ĵurnaloj.

## Elektitaj kontribuoj 
* *Visszaemlékezés Rákosra* (1930)

## Memorigiloj 
* memortabulo en Szarvas https://www.kozterkep.hu/~/14858/
* memortabulo kaj strato en Esztergom

## Fontoj 
* hungarlingva biografio
* hungarlingva biografio kun foto
* http://iho.hu/hir/varostol-varosig-repulokaland-szaz-evvel-ezelott

Kategorio:Hungaraj maŝininĝenieroj
Kategorio:Hungaraj pilotoj
Kategorio:Budapeŝtanoj
22403 Manjitludher

'*22403 *Manjitludher'''* estas asteroido de la asteroida zono malkovrita la  de la brita astronomo David J. Asher elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de *Manjit Kaur Ludher*, fakulino pri lingvistiko kaj interkultura komunikado ĉe la Nacia Universitato de Malajzio (*Universiti Kebangsaan Malaysia''). Ŝia vizito en Siding Spring en 1995 restas grava momento en ŝia vivo. Naskiĝinta en Kuala-Lumpuro, ŝi estas ankaŭ volonta sociala laborantino en rilato kun la komunuma disvolvigo

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de David J. Asher
Kategorio:Astronomiaj objektoj malkovritaj en 1995
Clarksdale (Misisipio)

**Clarksdale** [klarksDEJL] estas urbo en la kantono Coahoma, Misisipio, kaj sidejo de la kantono. La okcidenta limo de la kauntono estas formata de la rivero Misisipo. Situanta en la regiono de la Misisipa Delto, Clarksdale estas agrikultura kaj komerca centro. Ĝi estis hejmo de multaj muzikistoj de bluso kaj ĉefe rilatas al la Delta bluso. Clarksdale estis nomita tiele pro John Clark, kiu fondis la urbon en la meza de la 19a jarcento. En 2010 la urbo havis censitajn 17,962 loĝantojn.

## Famuloj 
* Earl Hooker

## Notoj 
## Bibliografio 
* Francoise N. Hamlin. *Crossroads at Clarksdale: The Black Freedom Struggle in the Mississippi Delta After World War II* (University of North Carolina Press; 2012) 371 paĝoj.

## Eksteraj ligiloj 
* Urbo Clarksdale
* Clarksdale Chamber of Commerce
* Annual Juke Joint Festival
* Delta Blues Museum en Clarksdale
* retejo de Clarksdale Press Register

Kategorio:Urboj de Misisipio
Muddy Waters

**McKinley MORGANFIELD** (4a de aprilo 1913 - 30a de aprilo 1983), konata plej bone laŭ sia spektakla nomo **Muddy WATERS**, estis usona muzikisto de bluso kiu estas ofte citata kiel la "patro de moderna Ĉikaga bluso".

Muddy Waters kreskiĝis en Plantejo Stovall, ĉe Clarksdale (Misisipio), kaj je aĝo de deksep jam estis ludanta gitaron ĉe festoj, imitante lokajn blusartistojn Son House kaj Robert Johnson. Li estis registrita en Misisipio fare de Alan Lomax por la Kongresa Biblioteko en 1941.
En 1943, li translokiĝis al Ĉikago cele iĝis plentempa profesia muzikisto, finfine registranta, en 1946, unue por Columbia Records kaj poste por Aristocrat Records, nove formita firmao regata de la fratoj Leonard kaj Phil Chess.

Komence de la 1950-aj jaroj, Muddy Waters kaj lia bando — Little Walter Jacobs ĉe harmoniko, Jimmy Rogers ĉe gitaro, Elgin Evans ĉe tamburoj kaj Otis Spann ĉe piano —registris kelkajn blusklasikaĵojn, kelkajn kun basisto kaj kantoverkisto Willie Dixon, kiaj "Hoochie Coochie Man", "I Just Want to Make Love to You" kaj "I'm Ready". En 1958, li veturis al Anglio, helpante meti la fundamenton de la sekva bluseksplodo tie. Lia ludado ĉe la Newport Jazz Festival en 1960 estis registrita kaj publikigita kiel lia unua koncerta albumo, nome *At Newport 1960*.

La influo de Muddy Waters estis enorma, ne nur ĉe bluso kaj ritmenbluso sed ankaŭ ĉe rock and roll, hard rock, Popola muziko, ĵazo, kaj kontreo. Lia uzado de amplifikado estas ofte citata kiel ligilo inter Delta bluso kaj rock and roll.

## Diskaro 
* Studio-albumoj
** Muddy Waters Sings Big Bill Broonzy (1960)
** Folk Singer (1964)
** Brass and the Blues (1966)
** Electric Mud (1968)
** After the Rain (1969)
** Fathers and Sons (1969)
** The London Muddy Waters Sessions (1970)
** Can't Get No Grindin' (1973)
** "Unk" in Funk (1974)
** The Muddy Waters Woodstock Album (1975)
** Hard Again (1977)
** I'm Ready (1978)
** King Bee (1981)

## Notoj 
## Bibliografio 
* Gordon, Robert (2002). ''Can't Be Satisfied: The Life and Times of Muddy Waters*. Little, Brown. 432 pp. ISBN 0-316-32849-9.
* Tooze, Sandra B. (1997). *Muddy Waters: The Mojo Man*. 383 pp. ISBN 1-55022-296-1.
* Muddy Waters (1995). *Muddy Waters: Deep Blues*. 183 pp. ISBN 0-7935-0955-6.
* Rubin, Dave, and Muddy Waters. *Muddy Waters: Deep Blues and Good News*. ISBN 0-7935-6501-4.
* Rooney, James R. (1991). *Bossmen: Bill Monroe and Muddy Waters''. 163 pp. ISBN 0-306-80427-1.

Kategorio:Usonaj blusaj muzikistoj
Kategorio:Usonaj blusaj gitaristoj
Kategorio:Usonaj gitaristoj
Kategorio:Grammy-laŭreatoj
Kategorio:Afrik-usonaj muzikistoj
György Balla

**György Balla** [djordj bala], laŭ hungarlingve kutima nomordo **Balla György**, estis hungara kuracisto, pediatro do infankuracisto, universitata profesoro kaj membro (korespondanta en 2010, ordinara en 2016) de Hungara Scienca Akademio.

György Balla http://www.doktori.hu/index.php?menuid=192&sz_ID=870 naskiĝis la  en Debrecen.

## Biografio 
György Balla akiris medicinan diplomon en Medicina Universitato de Debrecen en 1977. Post siaj studoj li eklaboris en la universitata kliniko pri infanoj. En 1985 li kandidatiĝis (PhD), en 1994 li doktoriĝis (DSc), post 2 jaroj li estis nomumita privata profesoro en la menciita universitato. Inter 1999 kaj 2007 li laboris en la akuŝa kliniko, poste li iĝis klinikestro pri infanoj. En 1999 li fondis novan katedron el la universitato. Li ricevis diversajn premiojn kaj memormedalojn ekde 1982.

Li havas edzinon, kiu naskis 2 gefilojn.

## Elektitaj kontribuoj 
* *Hemin: a possible physiological mediator of low density lipoprotein oxidation and endothelial injury* (1991) - kun aliaj
* *Pro-oxidant and cytotoxic effects of circulating heme* (2002) - kun aliaj
* *Cardiovascular effects of low versus high-dose beta-carotene in a rat model* (2015) - kun aliaj

## Fontoj 
* hungarlingvaj datenoj kun foto
* hungarlingvaj datenoj kun foto
* hungarlingva intervjuo

Kategorio:Hungaraj kuracistoj
Kategorio:Hungaraj pediatroj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
Kategorio:Hungaraj neonatologoj
János Széki

**János Széki** [jAnoŝ sEki], laŭ hungarlingve kutima nomordo **Széki János** estis hungara metalurgo, profesoro. Lia origina familia nomo estis *Stiglincz* ĝis 1905.
eta|Skulptaĵo pri János Széki
János Széki http://mek.oszk.hu/00300/00355/html/ABC14240/14767.htm naskiĝis la  en Szada. Li mortis la  en Budapeŝto.

## Biografio 
János Széki frekventis gimnaziojn en Aszód kaj Pozono, poste li eklernis en Reĝa Teknika Universitato palatino József en 1898. Pro financaj problemoj li lernis plu kaj akiris diplomon en akademio de Selmecbánya en 1902. Li plej multe lernis en la akademio de Károly Faller. Post la diplomo li laboris en diversaj metalurgiaj centroj de la lando. En 1906 li edziĝis, baldaŭ li havis 2 filojn. En 1913 li estis nomumita eksterordinara profesoro en la altlernejo (pli frue akademio). Li sekvis la rifuĝantan altlernejon en Sopron, kie li estis fakultatestro en la studjaroj 1923 kaj 1936. Li sekvis la fakultaton ankaŭ en la frua socialismo al Miskolc, kie li instruis plu ĝismorte. En 1952 li doktoriĝis antaŭ la Hungara Scienca Akademio.

## Elektitaj kontribuoj 
* *A réz és ólomkohászat szilikátalakjai* (1915)
* *Magyarország fémkohászatának vázlatos története* (1941)
* *Alumíniumkohászat* (1949)
* *Általános Kohászattan* (1953) - studenta lernolibro

## Memorigiloj 
* skulptaĵo de 1964 en Miskolc http://www.uni-miskolc.hu/uni/univ/galeria/index.html 

## Fontoj 
* hungarlingva biografio (la koncerna teksto estas legebla en la 201-a paĝo)
* hungarlingva biografio kun bildo

Kategorio:Hungaraj metalurgoj
Kategorio:Hungaraj profesoroj
Kategorio:Budapeŝtanoj
22405 Gavioliremo

**22405 Gavioliremo** estas asteroido de la asteroida zono malkovrita la  elde la Observatorio *Geminiano Montanari*, en Cavezzo (Emilio-Romanjo, Italio).

## Nomo 
Ĝi estis nomita en honoro de *Remo Gavioli*,
unu el la kun-fondintoj kaj sindonema ano de la Astronomia Asocio *"Geminiano Montanari"* de Cavezzo. Senlaca en sia verko, li dizajnis kaj konstruis la kupolon de 4,5 metroj ĉe la Observatorio de Cavezzo. Li daŭre helpis la tieajn amatorajn astronomojn por ĉirkaŭbraki la belecojn de la astronomio.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio Geminiano Montanari
Kategorio:Astronomiaj objektoj malkovritaj en 1995
Imre Dambrovszky

**Imre Dambrovszky** [dambrovski], laŭ hungarlingve kutima nomordo **Dambrovszky Imre** estis hungara pastro, kanoniko, abato, juristo, profesoro, instruisto.

Imre Dambrovszky http://archiv.baralib.hu/?q=bio/8433  naskiĝis la  en Hungara reĝlando en Nyitra (nuntempa Nitra en Slovakio). Li mortis la  en Budapeŝto.

## Biografio 
Imre Dambrovszky frekventis gimnazion en sia naskiĝurbo, poste li lernis teologion en la ĉefepiskopa akademio en Eger, poste li akiris juran diplomon en Reĝa Universitato de Budapeŝto. Li pastriĝis en 1892, poste li instruis en diversaj komunumoj de la lando. En 1904 li ekinstruis en la menciita akademio, kie li atingis la instruajn rangojn eksterordinara profesoro en 1910, ordinara profesoro en 1923. Li estis nomumita ankaŭ privata profesoro en Scienca Universitato Péter Pázmány. En 1928 li ekinstruis kiel publika ordinara profesoro en Reĝa Universitato Erzsébet, kie li estis dekano en la studjaro 1933, rektoro en 1936, katedrestro inter 1935–1940. Li pensiuliĝis en 1940, sed li pli frue ricevis la ekleziajn titolojn kanoniko kaj titulara abato. Li mortis pro bombardado de Budapeŝto.

## Elektitaj kontribuoj 
* *Szabályrendeleti jog* (1922)

## Fontoj 
* hungarlingva biografio
* hungarlingva biografieto 

Kategorio:Hungaraj pastroj
Kategorio:Hungaraj kanonikoj
Kategorio:Hungaraj abatoj
Kategorio:Hungaraj juristoj
Kategorio:Hungaraj profesoroj
Kategorio:Hungaraj instruistoj
Kategorio:Budapeŝtanoj
Otis Spann

**Otis SPANN** (21a de marto 1930 – 24a de aprilo 1970) estis usona muzikisto de bluso, kiun multaj konsideras la ĉefa postmilita pianisto de Ĉikaga bluso.

Naskiĝinte en Jackson (Misisipio), Spann iĝis konata pro sia distinga stilo ludante pianon.

## Diskaro 
### Soloaĵoj 
* *Otis Spann Is the Blues* (Candid, 1960)
* *Good Morning Mr. Blues* (1963)
* *The Blues of Otis Spann* (Decca, 1964)
* *The Blues Never Die!* (Prestige, 1965)
* *Chicago/The Blues/Today! Vol.1* (Vanguard, 1966)
* ''Otis Spann's Chicago Blues* (Testament, 1966)
* *The Blues Is Where It's At* (Bluesway, 1966)
* *Nobody Knows My Troubles* (Bounty, 1967)
* *The Bottom of the Blues* (Bluesway, 1968)
* *Cracked Spanner Head* (1969)
* * The Biggest Thing Since Colossus * (Blue Horizon, 1969)
* *The Everlasting Blues vs. Otis Spann* (1969)
* *Up in the Queen's Pad* (1969)
* *Sweet Giant of the Blues* (BluesTime, 1969)
* *Cryin' Time* (Vanguard, registrita 1968, publikigita 1970)
* *Walking the Blues* (Candid, registrita 1960, publikigita 1972)
* *Heart Loaded with Trouble* (1973)
* *Otis Rides Again* (Piccadilly #3488, 1980)
* *Last Call: Live at Boston Tea Party* (registrita 1970, publikigita 2000)
* *I Wanna Go Home* (registrita 1964–69, publikigita 2003)
* *Complete Blue Horizon Sessions* (registrita 1969, publikigita 2006)
* *Someday...* (registrita 1967, publikigita 2012)

### Kun aliaj artistoj 
* Muddy Waters kaj Otis Spann, *Collaboration* (registrita 1958, publikigita 1995)
* Muddy Waters, *At Newport 1960* (1960)
* Lonnie Johnson, *Portraits in Blues*, vol. 6 (1963)
* Variaj artistoj, *Raw Blues* (registrita 1964, publikigita 1967)
* *Chicago/The Blues/Today!*, vol. 2, kun Jimmy Cotton Blues Quartet (1966)
* Buddy Guy , * A Man and the Blues * (1968)
* Muddy Waters, * Fathers and Sons * (1969)
* Johnny Shines , *Last Night's Dream*, piano en "Pipeline Blues" (1969)
* Junior Wells , *Southside Jam Blues* (1969)
* * Fleetwood Mac in Chicago/Blues Jam in Chicago, Vols. 1–2 * (1969)
* Muddy Waters, *Mud in Your Ear* (1967, publikigita 1973)
* Eddie "Cleanhead" Vinson , *Bosses of the Blues*, vol. 2* (registrita 1970, publikigita 1991)
* Floyd Jones kaj Eddie Taylor, *Masters of Modern Blues*, vol. 3* (registrita 1966, publikigita 1994)
* Otis Spann kun Muddy Waters kaj His Blues Band, *Live the Life* (registrita koncerte 1964–69, publikigita 1997)
* T-Bone Walker, Joe Turner kaj Otis Spann, *Super Black Blues*, vol. 1 (registrita 1969, publikigita 2001)
* David Maxwell kaj Otis Spann, *Conversations in Blue'' (2010)
* Chuck Berry, " You Can't Catch Me ," "No Money Down," "Sweet Little Rock and Roller," "Roly Poly," "Berry Picking"

## Notoj 
## Eksteraj ligiloj 
* 1980 Blues Foundation Hall of Fame induction 
* Revzio por *Last Call* CD
* Lucille Spann, diskaro

Kategorio:Usonaj muzikistoj
Kategorio:Bluso
Kategorio:Afrik-usonaj muzikistoj
Ödön Weszely

**Ödön Weszely** [odon veseli], laŭ hungarlingve kutima nomordo **Weszely Ödön** estis hungara profesoro, instruisto.

Ödön Weszely http://mek.oszk.hu/01900/01934/html/weszel19.htm naskiĝis la  en Pest (urbo). Li mortis la  en Budapeŝto.

## Biografio 
Ödön Weszely frekventis mezlernejon en Budapeŝto, poste li akiris pedagogian diplomon en Reĝa Universitato de Budapeŝto en 1889. Post siaj studoj li instruis en diversaj lernejoj en Budapeŝto, sed interrompo okazis en 1892, ĉar li studvojaĝis al Jena. Inter 1906 kaj 1910 li estis lernejestro, poste 4 jarojn inspektoro de la ĉefurbaj lernejoj. En 1906 kun István Bárczy li fondis signifan pedagogian revuon, li multe agis por la altnivela ĉefurba instruado. En 1910 li estis nomumita ankaŭ privata profesoro en la menciita universitato, li instruis pedagogion. Dum la 1-a mondmilito li estis ĉefdirektoro de pedagogia seminario, tiu seminario estis unika en Eŭropo. Ekde 1918 li instruis en Reĝa Universitato Erzsébet, poste li sekvis la universitaton al Budapeŝto, fine al Pécs. Li estis katedrestro inter 1923–1935, dekano inter 1923–1925, rektoro inter 1929–1930.

## Elektitaj kontribuoj 
* *A modern pedagógia útjain* (Laŭ vojoj de la moderna pedagogio), (1909)
* *Bevezetés a neveléstudományba* (Enkonduko al la edukscienco), (1923)
* *A korszerű nevelés alapelvei* (Principoj de la moderna eduko), (1935)

## Fontoj 
* hungarlingva biografio 
* hungarlingva biografio kun foto 

Kategorio:Hungaraj profesoroj
Kategorio:Hungaraj instruistoj
Kategorio:Budapeŝtanoj
Germana aŭtovojo A63

La **germana aŭtovojo A63** (germane *Autobahn 63*, mallonge *A63*, aŭ formale *Bundesautobahn 63*, mallonge *BAB 63*) estas aŭtovojo inter la aŭtovojaj kruciĝoj Majenco (*Mainz*) kaj Kaiserslautern en la federacia lando Rejnlando-Palatinato de sudokcidenta Germanio. Ĝi vojas tra la kulturaj regionoj Rejnhesio kaj Palatinato, apud Majenco konektiĝas al la germana aŭtovojo A60 (eŭropa ŝoseo ) kaj apud Kaiserslautern al la germana aŭtovojo A6 (). Kvankam ĝi havas nur 70 kilometrojn, la vojo estas pli ol regione grava trafika ligo inter Sarlando kaj norda Francio sudokcidente kaj la regiono Rejno-Majno ĉirkaŭ la urboj Frankfurto ĉe Majno, Offenbach, Darmstadt kaj Wiesbaden, kaj plu al la centra parto de Germanio nordoriente. En sia centra parto la aŭtovojo plue apud Alzey ankoraŭ konekte kruciĝas kun la germana aŭtovojo A61 ().

 en 2006, kun ŝildo pri la tiujara turniro pri la futbala mondpokalo]]  

 

Kategorio:Transporto en Rejnlando-Palatinato
Germana aŭtovojo A64

La **germana aŭtovojo A64** (germane *Autobahn 64*, mallonge *A64*, aŭ formale *Bundesautobahn 64*, mallonge *BAB 64*) estas aŭtovojo inter la urboj Trier (*Treviro*) kaj Luksemburgo en la okcidenta parto de la federacia lando Rejnlando-Palatinato en sudokcidenta Germanio. La vojo longas nur 14 kilometrojn, sed aparte por la ŝtato Luksemburgo estas grava daŭrigo de ties aŭtovojo 1 al Germanio kaj la resto de centra Eŭropo. Komplete ĝi estas parto de la eŭropa ŝoseo . Norde ĝi pro mediprotektaj kialoj ne estis daŭrigita ĝis la germana aŭtovojo A1, sed transiras al la aŭtovojo A64a, ĝis 2021 la federacia vojo B52 de nur kvar kilometroj, kiu en tiu parto korespondas al la eŭropa ŝoseo  kaj ankaŭ antaŭ 2021 vastis kompareble al aŭtovojo.

  

 

Kategorio:Transporto en Rejnlando-Palatinato
Germana aŭtovojo A65

La **germana aŭtovojo A65** (germane *Autobahn 65*, mallonge *A65*, aŭ formale *Bundesautobahn 65*, mallonge *BAB 65*) estas aŭtovojo inter la urboj Ludwigshafen suden tra Neustadt an der Weinstraße, Landau in der Pfalz kaj Kandel al Wörth am Rhein en la suda parto de la federacia lando Rejnlando-Palatinato de sudokcidenta Germanio. La vojo principe longus 70 kilometrojn, el kiuj tamen nur 59 kilometroj estas konstruitaj. La plej suda vojoparto, kiu kondukus al la franca aŭtovojo A35 al Strasburgo, daŭre mankas. Anstataŭe ekzakte ĉe la limo al la najbara federacia lando Baden-Virtembergo konektiĝas la federacia vojo B10, per kiu atingeblas la urbo Karlsruhe, kaj de tie konektiĝas la aŭtovojoj A8 orienten (interalie al Ŝtutgarto, Ulm, Aŭgsburgo, Munkeno kaj plu al Aŭstrio), kaj A5 norden (inter alie al Hajdelbergo, Darmstadt, Frankfurto ĉe Majno) kaj suden (interalie al Frajburgo, Bazelo kaj de tie al la cetera Svislando).

]]

Kategorio:Transporto en Rejnlando-Palatinato
Ĉikaga bluso

[eta|[Muddy Waters, ĉefa kreinto de postmilita Ĉikaga bluso.]]
La **Ĉikaga bluso** aŭ en angla *Chicago blues* estas formo de bluso indiĝena de Ĉikago. Ĉikaga bluso estas tipo de urba bluso. Urba bluso evoluis el klasika bluso sekve de la Granda Migrado de afrikusonanoj el Suda Usono al la industriaj urboj de la nordo, kiaj Ĉikago.
La **Ĉikaga bluso** estis bazita ĉirkaŭ la sono de la elektra gitaro kaj la harmoniko, kiu estis ludita pere de soninstalaĵo aŭ de gitar-amplifilo.

Urba bluso startis en Ĉikago kaj Sankta Luiso, kiel muziko kreata de part-tempaj muzikistoj ludantaj kiel stratomuzikistoj, ĉe porokazaj aŭ hazardaj festoj, kaj aliaj eventoj en la komunumo de afrikusonanoj. Por ekzemplo, botelkola gitaristo Kokomo Arnold estis ŝtallaboristo kaj havis eksterleĝan alkoholejan negocon kiu estis multe pli enspeziga ol lia muziko.

Elstaraj muzikistoj de Ĉikaga bluso estis Muddy Waters, Howlin' Wolf, Willie Dixon, Earl Hooker, Slim Harpo kaj Koko Taylor; gitaristoj kiaj Freddie King, Otis Rush, Luther Allison, Magic Sam, Magic Slim, Syl Johnson, Jimmy Rogers, Buddy Guy, Robert Lockwood Jr., Bo Diddley, Mike Bloomfield, Homesick James, Johnny Shines, Johnny Young, Floyd Jones, Eddy Clearwater, Mighty Joe Young, Phil Guy, Lil' Ed Williams, J. B. Hutto, kaj Elmore James; harmonikistoj kiaj Big Walter Horton, Little Walter, Billy Boy Arnold, Charlie Musselwhite, Paul Butterfield, Junior Wells, Corky Siegel, Billy Branch, James Cotton, Jimmy Reed, kaj Sugar Blue; klavaristoj kiaj Otis Spann, Lafayette Leake, Blind John Davis, kaj Erwin Helfer.

## Referencoj 
## Literaturo 
* Keil, Charles (1991) [1966]. Urban Blues. Chicago, IL: University of Chicago Press. pp.&nbsp;255 + ix + 8pp of plates. ISBN 0-226-42960-1.
* Oakley, Giles (1976). The Devil's Music: a History of the Blues. London: BBC. p.&nbsp;287. ISBN 0-563-16012-8.

Kategorio:Bluso
Kategorio:Ĉikago
Kategorio:Usonaj muzikistoj
Kategorio:Usona muziko
CeBIT

La **CeBIT** - akronimo de la germana formala nomo ***Ce**ntrum für **B**üroautomation, **I**nformationstechnologie und **T**elekommunikation* ("centro de oficeja aŭtomatigo, informa teknologio kaj telekomunikado"), origine ***Ce**ntrum der **B**üro- und **I**nformations**t**echnik* ("centro de oficeja kaj informa teknologio") - estas la tutmonde plej granda foiro pri informa teknologio. Ĝi okazas ĉiujare kadre de la unuaj tri monatoj en la urbo Hanovro de la federacia lando Malsupra Saksio en nordokcidenta Germanio. La foirejo, origine konstruita por la hanovra foiro, industria foiro same tutmonde signifa, estas laŭ areo la tutmonde plej granda ekspoziciejo. En ĝi ankaŭ okazis la Internacia ekspozicio de 2000, kiu penis prezenti laŭeble multajn mondajn kulturojn komence de la tria jarmilo.

Dosiero:Hannover-Messe 2012 by-RaBoe 002.jpg|parto de la eksterhala areo
Dosiero:Hannover Messegelände.jpg|la foirejo en 2008, vidata el birda perspektivo
Dosiero:CeBIT 2014.jpg|ŝtuparaj ripozantoj en la foiro de 2014
Dosiero:Außengelände – CeBIT 2016 01.jpg|impreso el la foiro de 2016

## Eksteraj ligiloj 
*  

Kategorio:Foiroj en Germanio
Kategorio:Hanovro
Hanovra foiro

La **Hanovra foiro** - germane *Hannover Messe* (**HM**) - estas la tutmonde plej signifa industria foiro. Ĝi okazas ĉiujare en la urbo Hanovro de la federacia lando Malsupra Saksio de nordokcidenta Germanio. La foirejo estas laŭ areo la tutmonde plej granda ekspoziciejo. En ĝi okazis ankaŭ la Internacia ekspozicio de 2000, kiu penis prezenti laŭeble multajn mondajn kulturojn komence de la tria jarmilo, kaj ĉiujare en la foirejo okazas ankaŭ la foiro CeBIT, la tutmonde plej granda foiro pri informa teknologio.

## Bildogalerio 

dosiero:CeBit 2008 01.jpg|konferencejo de la informteknologia foiro CeBIT en la foirejo
dosiero:Hannover-Messe 2012 by-RaBoe 002.jpg|parto de la eksterhala areo
dosiero:CeBIT 2014.jpg|eta|maldekstra|ŝtuparaj foiraj ripozantoj en 2014
dosiero:Außengelände – CeBIT 2016 01.jpg|impreso el la foiro CeBIT de 2016

## Eksteraj ligiloj 
* oficiala retejo  kaj 

Kategorio:Foiroj en Germanio
Kategorio:Hanovro